**Γενικές εκλογές** διεξήχθησαν στις Βερμούδες στις 18 Ιουλίου 2017 για να εκλεγούν τα 36 μέλη της Βουλής των Αντιπροσώπων. Το αποτέλεσμα ήταν μια νίκη για το Προοδευτικό Εργατικό Κόμμα της αντιπολίτευσης, που κέρδισε τις 24 από τις συνολικά 36 έδρες. Ο πρωθυπουργός Μάικλ Ντάνκλεϊ στη συνέχεια παραιτήθηκε και από την ηγεσία του κόμματος Συνασπισμός Μία Βερμούδα. Ο Μπομπ Ρίτσαρντς, ανώτερος υπουργός και αναπληρωτής πρωθυπουργός στην κυβέρνηση του Ντάνκλεϊ απροσδόκητα έχασε την έδρα του στην Ντεβονσάιρ Ανατολική. Νέος πρωθυπουργός ανέλαβε ο Έντουαρντ Ντέιβιντ Μπαρτ, ο οποίος στα 38 του χρόνια έγινε ο νεότερος πρωθυπουργός στην βερμουδιανή ιστορία.

Πλαίσιο
-------

Με βάση το άρθρο 49(2) του Συντάγματος του 1968, το Κοινοβούλιο των Βερμούδων πρέπει να διαλυθεί από τον Κυβερνήτη πέντε χρόνια μετά την πρώτη του συνεδρίαση έπειτα από τις προηγούμενες εκλογές (εκτός αν ο Πρωθυπουργός συμβουλεύσει τον Κυβερνήτη να διαλύσει το Κοινοβούλιο νωρίτερα). Σύμφωνα με την παράγραφο 51 (1) του Συντάγματος, γενικές εκλογές πρέπει να διεξαχθούν το αργότερο τρεις μήνες μετά τη διάλυση του κοινοβουλίου. Καθώς η πρώτη συνεδρίαση του κοινοβουλίου που εξελέγη τον Δεκέμβριο του 2012 πραγματοποιήθηκε στις 8 Φεβρουαρίου 2013, αυτό σήμαινε ότι το κοινοβούλιο θα χρειαζόταν να διαλυθεί πριν από τα μεσάνυχτα στις 7 Φεβρουαρίου 2018 για να διεξαχθούν εκλογές πριν από τις 7 Μαΐου 2018.

Ωστόσο, μετά την απώλεια της πλειοψηφίας του Συνασπισμού Μία Βερμούδα στη Βουλή των αντιπροσώπων , όταν δύο βουλευτές του αποχώρησαν και κατέστησαν ανεξάρτητοι, η αντιπολίτευσητο αντιπολιτευόμενο  Προοδευτικό Εργατικό Κόμμα κατέθεσε πρόταση δυσπιστίας , η οποία ήταν προγραμματισμένο να συζητηθεί στις 9 Ιουνίου 2017. Ο Ντάνκλεϊ μία ημέρα πριν την ψηφοφορία  στις 8 Ιουνίου 2017, ζήτησε από τον Κυβερνήτη να διαλυθεί η Βουλή και να προκηρυχθούν εκλογές για τις 18 Ιουλίου 2017.

Εκστρατεία
----------

Το PLP ευρέως θεωρείτο ότι έλαβε μέρος στις εκλογές με μια λαϊκιστική πλατφόρμα, τονίζοντας την απογοήτευση του κόσμου από το πολιτικό σύστημα. Η εκστρατεία συγκρίθηκε με το Κόμμα Ανεξαρτησίας του Ηνωμένου Βασιλείου και με τις προεκλογικές εκστρατείες του Ντόναλντ Τραμπ. Σύνθημα του κόμματος ήταν το "Ας Βάλουμε Πρώτους τους Βερμουδιανούς".

Σε αντίθεση, το OBA εστίασε στην εκστρατεία του στις οικονομικές επιδόσεις της κυβέρνησης, με το σύνθημα "Μπροστά, Όχι Πίσω".

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Προοδευτικό Εργατικό Κόμμα | 20.059 | 58,89 | 24 | +7 |
| Συνασπισμός Μία Βερμούδα | 13.832 | 40,61 | 12 | -7 |
| Ανεξάρτητοι | 169 | 0,50 | 0 | 0 |
| Άκυρα/λευκά ψηφοδέλτια | 0 | – | – | – |
| **Συνολικά** | **34.060** | **100** | **36** | **0** |
| Εγγεγραμμένοι ψηφοφόροι/προσέλευση | 46.669 | 72,98 | – | – |
| Πηγή: Μητρώο Κοινοβουλίου |

Παραπομπές
----------

1. ↑  Dunkley resigns as OBA leader The Royal Gazette, 19-7-2017
2. ↑  The agony of defeat The Royal Gazette, 19-7-2017
3. ↑  Lagan, Sarah (20-7-2017). «Burt Pledges to Govern for All Bermuda». *Royal Gazette*.. Ανακτήθηκε στις 17-12-2017.
4. ↑  Bermuda Constitution Order 1968 Bermuda Laws
5. ↑  Sitting number 1 of the 2013 Session Αρχειοθετήθηκε 2015-09-08 στο Wayback Machine. Hansard
6. ↑  Dunkley calls election for July 18 The Royal Gazette, 9-6-2017
7. ↑  Five things to look out for in the election Αρχειοθετήθηκε 2019-09-10 στο Wayback Machine. *The Royal Gazette*, 13-7-2017
8. ↑  PLP Candidates: Let's Put Bermudians First Progressive Labour Party (Youtube)
9. ↑  The people have spoken Αρχειοθετήθηκε 2019-09-04 στο Wayback Machine. *The Royal Gazette*, 19 July 2017
10. ↑  Coming soon. #ForwardTogetherNotBack Michael H Dunkley (Twitter)